Stóraukin áhersla á orðaforða og starfsþróun : aðgerðir í kjölfar PISA 2018 Niðurstöður PISA könnunar Efnahags - og framfarastofnunarinnar ( e. OECD ) voru kynntar í dag en könnunin var vorið 2018 lögð fyrir 15 ára nemendur í 142 skólum . Alls tóku 79 ríki þátt að þessu sinni og var svarhlutfallið hér á landi 87% . Tilgangur PISA könnunarprófanna er að meta hvort nemendur geti yfirfært það sem þeir læra í skóla á ný verkefni og aðstæður en prófin gefa mikilvægar vísbendingar um stöðu menntakerfa í alþjóðlegum samanburði . Rannsóknir benda ótvírætt til þess að orðaforði og orðskilningur íslenskra barna hafi minnkað verulega á undanförnum árum . „ Við þurfum að grípa til víðtækra aðgerða til þess að efla læsi og bæta orðaforða og málskilning nemenda en brýnt er að það verkefni sé unnið í góðu samstarfi við skólasamfélagið , sveitarfélögin og heimilin í landinu . Reynsla annarra þjóða sýnir að mestur árangur næst meðal annars með aukinni þjálfun kennara og fjölbreyttari kennsluaðferðum “ segir Lilja Alfreðsdóttir mennta - og menningarmálaráðherra . • Stórauka áherslu á orðaforða í öllum námsgreinum . • Fjölga kennslustundum í íslensku og endurskoða inntak íslenskukennslu . • Stofna fagráð í læsi , stærðfræði og náttúruvísindum sem heyra beint undir ráðherra . Þá stendur yfir vinna við mótun menntastefnu til ársins 2030 og verða áherslur